Odmevi, 12.8.2004


Naslov: SLS V SEVNICI

Napoved za  voditelja:

T- Sevnica 
Predsednik Slovenske ljudske stranke Janez Podobnik je danes v Sevnici predstavil dva kandidata za volitve v državni zbor. V sevniškem okraju bo to sevniški župan Kristijan Janc, v krškem pa podžupanja občine Krško Nuša Ana Somrak. Napovedali so tudi, da nameravajo 5. septembra v Sevnici pripraviti tradicionalni že 13. tabor SLS, ki bo posvečen tudi 135. letnici sevniškega tabora. Na njem bodo med drugim izpeljali slavnostno konvencijo s predstavitvijo vseh kandidatk in kandidatov za poslance v Državnem zboru, pred taborom pa bodo širom po Sloveniji pripravili različne prireditve, med drugim tudi srečanje gospodarstvenikov, obrtnikov in podjetnikov iz vrst SLS, ki bo 3. septembra v Krškem in predstavili Zbornik o južni slovenski meji na morju.

